
న్యూఢిల్లీ : ప్రభుత్వ వెబ్సైట్లు ఆధార్ వివరాలను బయటపెట్టాయని యూఐడీఏఐ (భారతదేశ విశిష్ట గుర్తింపు సంస్థ) తెలిపింది. సమాచార హక్కు దరఖాస్తుకు ఇచ్చిన సమాధానంలో కేంద్ర, రాష్ట్ర ప్రభుత్వాలకు చెందిన 210 వెబ్సైట్లు తమ లబ్ధిదారుల పేర్లు, చిరునామాలు వంటి ఆధార్ వివరాలను బహిరంగపరచినట్లు వెల్లడించింది. అయితే ఈ ఉల్లంఘన ఎప్పుడు జరిగిందో తెలియజేయలేదు. తాము ఆధార్ వివరాలను ఎన్నడూ బహిరంగంగా ప్రకటించలేదని వివరించింది.కేంద్ర, రాష్ట్ర ప్రభుత్వాలకు చెందిన డిపార్ట్మెంట్లు, విద్యా సంస్థలు సహా, తమ లబ్ధిదారుల పేర్లు, చిరునామాలు, ఇతర వివరాలు, ఆధార్ సంఖ్యలను సాధారణ ప్రజానీకానికి అందుబాటులో ఉంచాయని యూఐడీఏఐ తెలిపింది. దీనిని తాము గమనించామని, ఈ వివరాలను ఆయా వెబ్సైట్ల నుంచి తొలగించేలా చేశామని తెలిపింది.

newdhilly : prabhutva websitelu adhar vivaraalanu bayatapettaayani uidiai (bharatadesa visishta gurtimpu samstha) telipindi. samachara hakku darakhaastuku ichina samaadhaanamlo kendra, rashtra prabhutvaalaku chendina 210 websitelu tama labdhidaarula paerlu, chirunamalu vanti adhar vivaraalanu bahirangaparachinatlu velladinchindi. ayithe ee ullanghana eppudu jarigindo teliyajeyaledu. taamu adhar vivaraalanu ennaduu bahirangamgaa prakatinchaledani vivarinchindi.kendra, rashtra prabhutvaalaku chendina departmentlu, vidya samsthalu sahaa, tama labdhidaarula paerlu, chirunamalu, itara vivaraalu, adhar sankhyalanu saadhaarana prajaaneekaaniki andubaatulo unchaayani uidiai telipindi. deenini taamu gamaninchaamani, ee vivaraalanu aayaa websitela nunchi tolaginchela chesamani telipindi.